cyanic-selkie/wikianc huggingface dataset:
ปราสาทมัตสึโมโตะ
ในปี พ.ศ. 2415 (ค.ศ. 1872) ซึ่งเป็นช่วงยุคการปฏิรูปเมจิ หอปราสาทถูกนำออกประมูลขายและกำลังจะถูกรื้อถอน แต่อิจิกาวะ เรียวโซ ได้ร่วมกับชาวเมืองมัตสึโมโตะช่วยกันรักษาปราสาทไว้ ประตูดำชั้นสองและกำแพงข้างประตูถูกสร้างขึ้นใหม่ในปี พ.ศ. 2533 (ค.ศ. 1990) และต่อมาประตูกลองรูปสี่เหลี่ยมจัตุรัสก็ถูกสร้างขึ้นใหม่ในปี พ.ศ. 2542 (ค.ศ. 1999)
ปัจจุบันปราสาทมัตสึโมโตะได้ขึ้นทะเบียนเป็นสมบัติประจำชาติญี่ปุ่น
เรดวัน
เรดวัน (Nadir Khayat) เกิดวันที่ 9 เมษายน ค.ศ. 1972 ณ ประเทศโมร็อกโก เป็นนักประพันธ์เพลงและโปรดิวเซอร์ ลูกครึ่งชาวโมรอกโก-สวีเดน
ประวัติ
เรดวันเริ่มต้นงานโปรดิวเซอร์ของเขาด้วยการโปรดิวซ์งานเพลงป๊อปแบบยุโรปในช่วงคริสต์ศตวรรษที่ 21 ภายหลังการต่อสู้ดิ้นรนมานาน เรดวันก็ได้รับคำชื่นชมในแคนาดาด้วยผลงานการโปรดิวซ์ให้กับ คาร์ล เฮนรี นักร้องชาวแคนาดา ผู้ได้รับการเสนอชื่อเข้าชิงรางวัลจูโน ในเพลงดังอย่าง "ไอวิช" และ "ลิตเติลมามา" เช่นเดียวกับที่ประเทศบ้านเกิดของเขา เขาได้รับรางวัลแกรมมิส และ เพลงสแกนดิเนเวียแห่งปี ในเพลง "สเต็ปอัป" ซึ่งเป็นผลงานการประพันธ์ร่วมกับ Bilal Hajji ในปี พ.ศ. 2549 เรดวันเป็นที่รู้จักในวงการตลาดเพลงสากลมากขึ้นด้วยเพลงยอดนิยมของเขาคือ "แบมบู" หรือเพลง "ออฟฟิเชียลเมโลดี" สำหรับฟุตบอลโลก 2006 ซึ่งได้รับคัดเลือกจากกว่า 1,000 เพลง "แบมบู" ได้นำมาใช้ประกอบการประชาสัมพันธ์และงานต่างๆ ระหว่างการถ่ายทอดทางโทรทัศน์หรือโฆษณาของงานฟุตโลก 2006 อย่างเป็นทางการ เรดวันยังมีผลงานการโปรดิวซ์ให้กับเพลง "ฮิปส์ดอนต์ไล" ของชากีร่า และยังได้นำเพลง "แบมบู" ของเขามารีมิกซ์ใหม่ขับร้องโดยชากีร่า และ Wyclef Jean ในพิธีปิดฟุตบอลโลก 2006 ณ กรุงเบอร์ลิน มีผู้ชมทั่วโลกกว่า 1.2 พันล้านคน แม้ว่าเพลง "แบมบู" จะเป็นรากฐานให้กับเรดวันในฐานะโปรดิวเซอร์หนุ่มคนใหม่ในตลาดเพลงสากล แต่เรดวันกับกล่าวว่ามันไม่ได้มีอิทธิพลขนาดที่เขาคิด
ไผ่ตง
ไผ่ตง เป็นไผ่สกุลหนึ่งในวงศ์หญ้า (Poaceae) ชื่อสกุลมีที่มาจากภาษากรีกว่า "δένδρον" (déndron) แปลว่า "ต้นไม้" และ "κάλαμος" แปลว่า "พืชจำพวกกกหรืออ้อย" รวมหมายถึง "อ้อยที่เป็นกอคล้ายต้นไม้" จึงสื่อถึงลักษณะของไผ่สกุลนี้ที่มีขนาดใหญ่และนิยมปลูกเพื่อการบริโภคหน่อ ไผ่สกุลนี้มีประมาณ 50 ชนิด ในจำนวนนี้พบในไทย 4 ชนิด กระจายพันธุ์ในเขตร้อนและกึ่งร้อนของทวีปเอเชีย โดยเฉพาะในเขตอินเดีย จีน อินโดนีเซีย พม่า ไทย มาเลเซีย และฟิลิปปินส์
ลักษณะทั่วไป
ไผ่ตงมีชื่อสามัญว่า Rough Giant Bamboo เป็นไผ่ประเภทเหง้ามีกอขนาดใหญ่ สูง 20–30 เมตร ลำตรงอัดกันเป็นกอค่อนข้างแน่น ปลายลำโค้งถึงห้อยลง เส้นผ่านศูนย์กลางลำ 10–20 เซนติเมตร ปล้องยาว 20–50 เซนติเมตร เนื้อลำหนา 1–3.5 เซนติเมตร ลำอ่อนปล้องล่างมีขนสีน้ำตาลปกคลุมหนาแน่น ปล้องบนมีขนสีขาวหรือสีเทาปกคลุม ลำแก่สีเขียวเข้มหรือสีเขียวอมเทา ปล้องล่างยังมีขนปกคลุมหนาแน่นและมักมีรากอากาศจำนวนมากออกตามข้อ แตกกิ่งต่ำหรือตั้งแต่กลางลำต้นขึ้นไป มีข้อลำ 3–5 กิ่ง กิ่งเด่นหนึ่งกิ่งอยู่ตรงกลาง กิ่งที่เหลือขนาดไล่เลี่ยกันมักมีรากอากาศที่กิ่ง
ใบ
ใบเป็นรูปแถบแกมรูปใบหอกมีขนาด กว้าง 1.5–4.5 เซนติเมตร ยาว 15–30 เซนติเมตร กาบหุ้มลำมีสีน้ำตาลอมม่วงหรือสีน้ำตาลจนถึงสีเขียวอ่อน กาบของหน่ออ่อนหรือกาบล่างๆของลำปกคลุมด้วยขนสีน้ำตาลเข้ม ส่วนกาบของหน่อบินหรือปล้องบน ๆ ของลำมักมีขนสีน้ำตาลอ่อนจนถึงสีเทา ใบยอดกาบรูปใบหอก สีน้ำตาลอมม่วงจนถึงสีเขียวอมม่วง กางออกถึงพับลง หูกาบเป็นพูเด่น ขอบและด้านในมีขนแข็งและยาวปกคลุม ลิ้นกาบเป็นแถบสูงประมาณ 1 เซนติเมตร ขอบจักไม่สม่ำเสมอและมีขน
ดอก
ช่อดอกย่อยเทียมยาว 5–9 มิลลิเมตร กลูม 1–2 อัน ดอกย่อยสมบูรณ์ 4–5 ดอก ปลายช่อดอกย่อยมีดอกที่พัฒนาไม่เต็มที่ 1 ดอก เกสรตัวผู้ 6 อัน ก้านเกสรเพศผู้แยกอิสระ ยอดเกสรเพศเมีย 1 อัน
นิเวศวิทยาและการกระจายพันธุ์
กล่าวกันว่าไผ่ตงนำมาจากจีน บางครั้งมีรายงานว่ามีถิ่นกำเนิดมาจากอินโดเนเซีย แต่ยังไม่มีการยืนยันแน่ชัดว่ามีถิ่นกำเนิดมาจากที่ใด ในไทยนิยมปลูกทั่วทุกภาค ไม่พบในป่าธรรมชาติ บางครั้งอาจพบขึ้นเป็นบริเวณกว้างในพื้นที่ป่าที่เคยมีการทำสัมปทานไม้ในอดีต เช่น พื้นที่ป่าในเขตอุทยานแห่งชาติคลองพนม จังหวัดสุราษฎร์ธานี สันนิษฐานว่าหลงเหลือจากการนำไผ่ตงไปปลูกเพื่อใช้สอยในค่ายที่พักของคนงานที่เข้าไปทำไม้ในอดีต
ชนิด
ชนิดพืชในสกุลไผ่ตงและแหล่งที่พบมีดังนี้ • # Dendrocalamus asper - จีนใต้ เอเชียตะวันออกเฉียงใต้ อนุทวีปอินเดีย
• # Dendrocalamus bambusoides - ยูนนาน
• # Dendrocalamus barbatus - ยูนนาน
• # Dendrocalamus bengkalisensis - หมู่เกาะเรียว
• # Dendrocalamus birmanicus - ยูนนาน, พม่า
• # Dendrocalamus brandisii - ยูนนาน, อินโดจีน, หมู่เกาะอันดามัน
• # Dendrocalamus buar - เกาะสุมาตรา
• # Dendrocalamus calostachyus - รัฐอรุณาจัลประเทศ, ภูฏาน, ยูนนาน, พม่า
• # Dendrocalamus cinctus - ศรีลังกา
• # Dendrocalamus collettianus - พม่า
• # Dendrocalamus detinens - พม่า
• # Dendrocalamus elegans - ไทย, มาเลเซียแผ่นดินใหญ่
• # Dendrocalamus farinosus - กวางสี, กุ้ยโจว, เสฉวน, ยูนนาน, เวียดนาม
• # Dendrocalamus fugongensis - ยูนนาน
• # Dendrocalamus giganteus - ยูนนาน, อัสสัม, เบงกอลตะวันตก, ลาว, พม่า; มาดากัสการ์, มอริเชียส, เซเชลส์, ศรีลังกา, บังกลาเทศ, เนปาล, กัมพูชา, ไทย, เอกวาดอร์, เกาะตรินิแดด, เปอร์โตริโก
• # Dendrocalamus hait - สุมาตรา
• # Dendrocalamus hamiltonii - ยูนนาน, เนปาล, หิมาลัยตะวันออก, อินโดจีนเหนือ
• # Dendrocalamus hirtellus - มาเลเซียแผ่นดินใหญ่
• # Dendrocalamus hookeri - หิมาลัยตะวันออก, พม่า
• # Dendrocalamus jianshuiensis - ยูนนาน
• # Dendrocalamus latiflorus - จีนใต้, อินโดจีนเหนือ; หมู่เกาะรีวกีว, หมู่เกาะโอะงะซะวะระ, คิวบา, บราซิล
• # Dendrocalamus manipureanus - มณีปุระ
• # Dendrocalamus membranaceus - อินโดจีน, ยูนนาน, บังกลาเทศ
• # Dendrocalamus menglongensis - กวางตุ้ง
• # Dendrocalamus merrillianus - ฟิลิปปินส์
• # Dendrocalamus messeri - พม่า
• # Dendrocalamus minor - กวางตุ้ง, กวางสี, กุ้ยโจว
• # Dendrocalamus nudus - ไทย
• # Dendrocalamus pachystachys - ยูนนาน
• # Dendrocalamus parishii - หิมาลัยตะวันตก
• # Dendrocalamus parvigemma - เวียดนาม
• # Dendrocalamus peculiaris - ยูนนาน
• # Dendrocalamus pendulus - มาเลเซียแผ่นดินใหญ่
• # Dendrocalamus poilanei - เวียดนาม
• # Dendrocalamus sahnii - อรุณาจัลประเทศ
• # Dendrocalamus semiscandens - ยูนนาน
• # Dendrocalamus sericeus - รัฐพิหาร, ลาว, เวียดนาม
• # Dendrocalamus sikkimensis - รัฐสิกขิม, ภูฏาน, อรุณาจัลประเทศ, ยูนนาน
• # Dendrocalamus sinicus - ยูนนาน, ลาว
• # Dendrocalamus sinuatus - มาเลเซียแผ่นดินใหญ่, ลาว, เวียดนาม
• # Dendrocalamus somdevae - รัฐอุตตราขัณฑ์
• # Dendrocalamus strictus - อินเดีย, อินโดจีน; แคริบเบียน, เกาะชวา, มาเลเซีย, เกาะบางแห่งในมหาสมุทรอินเดีย
• # Dendrocalamus suberosus - กวางตุ้ง
• # Dendrocalamus tibeticus - Tibet, ยูนนาน
• # Dendrocalamus tomentosus - ยูนนาน
• # Dendrocalamus triamus - กวางตุ้ง
• # Dendrocalamus tsiangii - เสฉวน, กวางสี, กุ้ยโจว
• # Dendrocalamus wabo - พม่า
• # Dendrocalamus xishuangbannaensis - ยูนนาน,  เวียดนาม
• # Dendrocalamus yunnanicus
การเพาะเมล็ด
ไผ่ตงที่เจริญเติบโตเต็มที่จะออกดอกและตายในที่สุด ตามปกติแล้วไผ่ตงจะออกดอกในช่วงประมาณเดือน พฤศจิกายน-มกราคม และเมล็ดจะร่วงหล่นประมาณเดือน มีนาคม-เมษายน เราสามารถใช้เมล็ดที่หล่นนี้มาเพาะเป็นต้นกล้าใหม่ได้โดยมีวิธีการคือ
เกร็ด
ปัจจุบันมีหลายพันธุ์ปลูก (cultivar) เช่น ไผ่ตงดำ ไผ่ตงหม้อ สองพันธุ์นี้ส่วนมากปลูกเพื่อตัดลำต้นไปใช้ประโยชน์เนื่องจากมีลำสูง ส่วนไผ่ตงเขียวและไผ่ตงหนูเป็นพันธุ์ปลูกที่ให้หน่อดก ขนาดกอไม่สูงมาก นิยมปลูกเพื่อตัดหน่อขาย กล่าวกันว่าไผ่ตงเขียวแท้ๆสูญพันธุ์ไปจากเมืองไทยแล้ว จาก เอกสารการปลูกสร้างและบำรุงรักษาสวนไผ่ (รุ่งนภา พัฒนพิบูลย์ และคณะ,2545) รายงานว่าราวปี พ.ศ. 2477 มีการนำท่อนพันธุ์ไผ่ตงเขียวจากประเทศจีนมาปลูกในไทยครั้งแรกบริเวณพื้นที่อำเภอเมือง จังหวัดปราจีนบุรี ต่อมาไผ่ตงเขียวได้รับความนิยมและปลูกกันทั่วประเทศโดยขยายพันธุ์จากต้นตอต้นแม่เดียวกัน จนในปี พ.ศ. 2537–2539 ไผ่ตงเขียวออกดอกและตายพร้อมกันเกือบทั่วประเทศ ต้นลูกที่ได้จากเมล็ดไผ่ตงเขียวที่ออกดอกส่วนใหญ่เป็นต้นลูกที่ลักษณะไม่สมบูรณ์ แต่หลังจากการคัดเลือกต้นและปรับปรุงพันธุ์ปลูกของต้นลูกไผ่ตงเขียว จนในที่สุดได้พันธุ์ปลูกที่มีลักษณะดีเท่าไผ่ตงเขียวเดิม ไผ่ที่เกิดจากการปรับปรุงต้นรุ่นลูกไผ่ตงเขียวนี้เดิมมีชื่อว่า "เพชรประจันตคาม" ซึ่งต่อมาภายหลังมีชื่อใหม่ว่า "ศรีปราจีน" นิยมปลูกเพื่อบริโภคหน่อกันทั่วประเทศ
อุทยานการค้ากาดสวนแก้ว
อุทยานการค้ากาดสวนแก้ว เป็นโครงการพัฒนาพื้นที่พาณิชยกรรมแบบประสมขนาดใหญ่ในจังหวัดเชียงใหม่ ภายในประกอบด้วยศูนย์การค้า ห้างสรรพสินค้า โรงภาพยนตร์ ศูนย์ศิลปะการแสดง โรงละคร โรงแรม และศูนย์ประชุม เปิดให้บริการเมื่อปี พ.ศ. 2535 กาดสวนแก้วประสบปัญหาทางการเงินอย่างต่อเนื่อง แม้จะพยุงสถานะไว้ได้ แต่เมื่อเกิดการระบาดของโควิด-19 ทำให้เกิดผลกระทบอย่างหนัก จนจำเป็นต้องปิดให้บริการโครงการเกือบทั้งหมดเป็นการชั่วคราวในช่วงกลางปี พ.ศ. 2565 ยกเว้นในส่วนของโรงแรมโลตัส ปางสวนแก้ว ที่ยังเปิดดำเนินการตามปกติ
ประวัติ
อุทยานการค้ากาดสวนแก้ว เป็นศูนย์การค้าครบวงจรแห่งแรกในจังหวัดเชียงใหม่ ตั้งอยู่ริมถนนห้วยแก้ว ในเขตเทศบาลนครเชียงใหม่ ก่อตั้งโดย ร.ต.ท. สุชัย เก่งการค้า อดีตสถาปนิกประจำกรมตำรวจ ซึ่งเป็นเจ้าของกิจการโรงแรมหินสวยน้ำใสที่จังหวัดระยองมาก่อน โดยสุชัยไม่ต้องการสร้างกาดสวนแก้วสำหรับแข่งขันด้านการค้า แต่เพื่อแข่งขันด้านบริการ อันจะนำไปสู่ประโยชน์สูงสุดของชาวเชียงใหม่และผู้มาเยือน
การเปิดให้บริการของอุทยานการค้ากาดสวนแก้ว เป็นปัจจัยหนึ่งที่ทำให้ห้างสรรพสินค้าตันตราภัณฑ์ ซึ่งเป็นเจ้าตลาดค้าปลีกเดิมในเมืองเชียงใหม่ ต้องปิดสาขาช้างเผือกและท่าแพ พร้อมร่วมทุนกับเซ็นทรัลพัฒนาและห้างสรรพสินค้าโรบินสัน ในการปรับปรุงสาขาแอร์พอร์ตเป็นเซ็นทรัล แอร์พอร์ต พลาซ่า ซึ่งปัจจุบันคือเซ็นทรัล เชียงใหม่ แอร์พอร์ต
การจัดสรรพื้นที่
อุทยานการค้ากาดสวนแก้ว ประกอบด้วยพื้นที่สำคัญดังนี้
ร้านค้าในกลุ่มเซ็นทรัล รีเทล
อาคารกาดสวนแก้ว เคยเป็นที่ตั้งของห้างสรรพสินค้าเซ็นทรัล ซึ่งเป็นสาขาแรกนอกเขตกรุงเทพมหานคร ซึ่งต่อมาได้ปรับรูปแบบเป็น "เซ็นทรัล เอาท์เล็ต" นอกจากนี้ยังมีท็อปส์ มาร์เก็ต เป็นซูเปอร์มาร์เก็ตแห่งเดียวของโครงการ
ศูนย์ความบันเทิง
อุทยานการค้ากาดสวนแก้ว เป็นที่ตั้งของบุลลี่ โบว์ล ซึ่งเป็นสนามโบว์ลิ่งแห่งเดียวในจังหวัดเชียงใหม่, บุลลี่ ซิง อะลอง คาราโอเกะ , โรงภาพยนตร์ เมเจอร์ ซีนีเพล็กซ์ จำนวน 6 โรง ซึ่งปรับปรุงจากโรงภาพยนตร์วิสต้า กาดสวนแก้ว ที่มีจำนวน 7 โรง และศูนย์ศิลปะการแสดงกาดสวนแก้ว ซึ่งมีกาดเธียเตอร์ โรงละครเอกชนมาตรฐานระดับสากลแห่งแรกและแห่งเดียวในเขตภาคเหนือ ความจุ 1,500 ที่นั่ง เป็นส่วนหนึ่งของศูนย์
โรงแรมและศูนย์ประชุม
กาดสวนแก้วเป็นที่ตั้งของโรงแรมจำนวนสองแห่ง ได้แก่ บ้านดินกี่ จำนวน 123 ห้อง และโรงแรมโลตัส ปางสวนแก้ว ซึ่งส่วนของห้องพักแบ่งออกเป็นสองอาคาร คือ อาคารสุเทพ จำนวน 420 ห้อง และอาคารห้วยแก้ว จำนวน 246 ห้อง พร้อมด้วยห้องประชุมสัมมนาจำนวน 23 ห้อง โดยมีห้องบ้านล้านตอง ความจุสูงสุด 3,000 ที่นั่ง เป็นห้องประชุมขนาดใหญ่ที่สุด นอกจากนี้ โรงแรมโลตัส ปางสวนแก้ว ยังเป็นที่ตั้งของลิฟท์แก้วแห่งเดียวในจังหวัดเชียงใหม่ ซึ่งมีจำนวน 3 ตัว
พื้นที่อื่น ๆ
นอกจากนี้ โครงการกาดสวนแก้วยังเป็นที่ตั้งของสปอร์ตเวิลด์, สกายฮอลล์ โถงกิจกรรมอเนกประสงค์และลานสเก็ต ซึ่งปรับปรุงจากพื้นที่เดิมซึ่งเคยเป็นบุลลี่ สกาย ไอซ์ ลานสเก็ตน้ำแข็ง และพื้นที่สำนักงานให้เช่า ซึ่งปรับปรุงจากศูนย์ห้องค้าหลักทรัพย์เดิม  อีกทั้งในบริเวณใกล้เคียงกับอาคารกาดสวนแก้ว ยังมีตลาดนัดกาดซุ่มมืดอีกด้วย
การดำเนินงาน
อุทยานการค้ากาดสวนแก้ว ประสบปัญหาทางการเงินตั้งแต่ช่วงแรกที่เปิดดำเนินการ เพราะสุชัยเป็นผู้บริหารที่มีอารมณ์ศิลปินเต็มตัว จึงไม่สามารถสร้างรายได้จากโครงการเท่าที่ควร โครงการมีปัญหาหนี้สินและขาดแคลนเงินลงทุนในการปรับปรุงสถานที่ กระนั้นกาดสวนแก้วก็ยังพยุงสถานะทางการเงินไว้ได้ และสุชัยไม่ประสงค์จะขายกิจการให้กลุ่มทุนอื่น ๆ เพราะต้องการธำรงไว้เป็นมรดกแก่ลูกหลาน แม้ต่อมาเขาจะถูกศาลล้มละลายกลางพิทักษ์ทรัพย์ก็ตาม
แต่เมื่อเกิดการระบาดของโควิด-19 ทำให้โครงการได้รับผลกระทบอย่างหนัก จนจำเป็นต้องปิดให้บริการชั่วคราว ตั้งแต่วันที่ 1 กรกฎาคม พ.ศ. 2565 เป็นต้นไป โดยก่อนหน้านั้นได้มีการปิดพื้นที่บางส่วนเพื่อปรับปรุง และร้านค้าในโครงการหยุดดำเนินกิจการไปแล้วกว่าร้อยละ 70 สำหรับโรงแรมโลตัส ปางสวนแก้ว ยังเปิดดำเนินการตามปกติ เนื่องจากเริ่มมีนักท่องเที่ยวกลับเข้ามาใช้บริการหลังการเปิดประเทศ รวมทั้งในส่วนของศูนย์ประชุมมีหน่วยงานราชการและเอกชนมาเช่าเพื่อจัดงานสัมมนาอย่างต่อเนื่อง
ในปี พ.ศ. 2558 ศาลล้มละลายกลางมีคำสั่งให้ฟื้นฟูกิจการของบริษัท กาดสวนแก้ว 2545 จำกัด เจ้าของโครงการ โดยตั้งแต่เข้าสู่แผนฟื้นฟูกิจการ บริษัทมีผลประกอบการขาดทุนมาโดยตลอด ยกเว้นในปี 2560 มีกำไรสุทธิ 2,575 ล้านบาท และในปี 2561 มีกำไรสุทธิ 65 ล้านบาท โดยรายได้ที่สร้างกำไรให้โครงการในขณะนั้น มีสัดส่วนมาจากโรงแรมโลตัส ปางสวนแก้ว มากที่สุด เนื่องจากมีลูกค้าชาวจีนมาใช้บริการเป็นจำนวนมาก แต่ในปี พ.ศ. 2562 บริษัทก็เริ่มมีผลดำเนินงานขาดทุนอีก โดยสถานะการเงินในช่วงสามปีหลังสุดก่อนประกาศปิดบริการชั่วคราว บริษัทขาดทุนสะสมกว่า 184 ล้านบาท
วัดบางแม่หม้าย
วัดบางแม่หม้าย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางใหญ่ อำเภอบางปลาม้า จังหวัดสุพรรณบุรี ที่ดินตั้งวัดมีเนื้อที่ 24 ไร่ 2 งาน
พระประธานนามว่า พระพุทธศิลามุนี หรือ หลวงพ่อดำ ปัจจุบันประดิษฐาน ณ วิหารตรีมุข (โดยฉาบปูนหุ้มทั้งองค์) และอีกหลายองค์โดยฉาบปูนและทาสีทองอยู่รอบอุโบสถ
สโมสรฟุตบอลนอตส์เคาน์ตี
สโมสรฟุตบอลนอตส์เคาน์ตี (Notts County F.C.) เป็นสโมสรฟุตบอลอาชีพของอังกฤษจากเมืองนอตทิงแฮม โดยจัดเป็นสโมสรฟุตบอลที่เก่าแก่ที่สุดในโลกที่ยังเล่นในระดับลีกอาชีพ ก่อตั้งในปี ค.ศ. 1862 ปัจจุบันเล่นอยู่ในฟุตบอลลีกทู มีสนามเหย้าคือสนามมีโดว์เลน ใส่เสื้อสีดำคาดขาว ผู้จัดการคนปัจจุบันคือ ริคาร์โด โมนิซ
ธนาคารไทยพาณิชย์
ธนาคารไทยพาณิชย์ จำกัด (มหาชน) (The Siam Commercial Bank Public Company Limited ชื่อย่อ: SCB) (จีนตัวย่อ: 泰国汇商银行, จีนตัวเต็ม: 泰國匯商銀行) เป็นธนาคารพาณิชย์แห่งแรกในประเทศไทย ก่อตั้งโดยพระบรมราชานุญาตในพระบาทสมเด็จพระจุลจอมเกล้าเจ้าอยู่หัวเมื่อปี พ.ศ. 2449 เดิมชื่อ แบงก์สยามกัมมาจล ทุนจำกัด ปัจจุบันธนาคารไทยพาณิชย์มีสาขากว่า 900 สาขา และมีตู้เอทีเอ็มกว่า 10,000 เครื่องทั่วประเทศ ธนาคารไทยพาณิชย์เป็นธนาคารที่ใหญ่ที่สุดธนาคารหนึ่งในประเทศ และเป็นธนาคารอันดับ 1 ของประเทศไทย จากการจัดอันดับธนาคารแห่งปี (Bank of the year) ประจำปี พ.ศ. 2566
ประวัติ
กิจการของธนาคารเริ่มต้นขึ้นในนาม บุคคลัภย์ (Book Club) ในวันที่ 4 ตุลาคม พ.ศ. 2447 ก่อตั้งโดยพระเจ้าบรมวงศ์เธอ กรมหมื่นมหิศรราชหฤทัย เนื่องจากขณะนั้นทรงเชื่อว่า สยามประเทศมีความจำเป็นต้องมีระบบการเงินธนาคารเพื่อรองรับการเติบโตทางเศรษฐกิจการเงินของประเทศ หลังจากบุคคลัภย์ขยายตัวทางธุรกิจขึ้นเป็นลำดับ พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าโปรดกระหม่อมพระราชทานอำนาจพิเศษให้จัดตั้ง บริษัท แบงก์สยามกัมมาจล ทุนจำกัด เพื่อประกอบธุรกิจธนาคารพาณิชย์อย่างเป็นทางการตั้งแต่แต่วันที่ 30 มกราคม พ.ศ. 2449
ธนาคารไทยพาณิชย์เป็นธนาคารพาณิชย์ที่มีนัยต่อความเสี่ยงเชิงระบบในประเทศประจำปี 2560 ตามประกาศธนาคารแห่งประเทศไทย ที่ สนส. 17/2560
ดนตรีการาจ
ดนตรีการาจ (Garage music) อาจหมายถึง
อักษรคุนชลาโคนฑี
อักษรคุนชลาโคนฑี (𑵶𑶍𑶕𑶀𑵵𑶊 𑵶𑶓𑶕𑶂𑶋 𑵵𑶋𑶅𑶋, Gunjala Gondī Lipi) คืออักษรที่ใช้เขียนภาษาโคนฑีซึ่งค้นพบที่หมู่บ้านคุนชลาในรัฐเตลังคานาทางตอนใต้ของอินเดีย มีลักษณะคล้ายคลึงกับอักษรโมฑี
ภาษาโคนฑีเป็นภาษาในตระกูลภาษาดราวิเดียน ที่มีประชากรพูดราว 2 ล้านคน ซึ่งโดยทั่วไปมักจะเขียนด้วยอักษรเทวนาครีหรืออักษรเตลูกู ส่วนอักษรคุนชลาโคนฑีนั้นเป็นอักษรเก่าไม่ได้ใช้ในปัจจุบันนี้
อักษรนี้ได้รับการค้นพบที่หมู่บ้านคุนชลา (Gunjala) ในปี 2008 และต่อมาจึงได้มีการพัฒนาฟอนต์สำหรับใช้ในคอมพิวเตอร์ขึ้นมาในปี 2014 โดยคนทลิต และศูนย์วิจัยชนพื้นเมืองของมหาวิทยาลัยไฮเดอราบาดในไฮเดอราบาด รัฐเตลังคานาของอินเดีย
รัฐเอกราชโครเอเชีย
อุดมการณ์ร่วมชาวโครแอตและชาวบอสนีแอก
ก่อนสงครามโลกครั้งที่ 2 ชาวโครแอตและชาวบอสนีแอก ถูกปกครองภายใต้การปกครองของชาวเซิร์บ ใน ราชอาณาจักรยูโกสาเวีย ชาวเซิร์บนับถือศาสนาคริสต์นิกายออร์โทด็อกซ์ ขณะที่ชาวบอสนีแอกนับถือศาสนาอิสลาม และชาวโครแอตนับถือคริสต์โรมันคาทอลิก แต่การปกครองโดยชาวเซิร์บ แสดงความไม่พอใจที่ก่อให้เป็นพลังของชาวมุสลิมและชาวคาทอลิก ในการก่อตั้งอุดมการณ์ร่วมชาวโครแอตและบอสนีแอก (Hrvati i Muslimani) หลังการแพร่หลายของลัทธิฟาสซิสต์ ระบอบนี้ได้ชักนำความเกลียดชังชาวเซิร์บ ซึ่งมีความสัมพันธ์ที่ดีกับชาวยิว ทำให้เกิดแนวคิด การต่อต้านยิว = การต่อต้านชาวเซิร์บ การต่อต้านชาวยิวและเซิร์บ แพร่หลายจนเกิดสงครามโลกครั้งที่ 2 รัฐบาลของรัฐเอกราชโครเอเชีย ได้จับชาวยิวและชาวเซิร์บ สู่การสังหารหมู่ ที่ ค่ายกักกันยาเชโนวัช.
การปกครอง
รัฐเอกราชโครเอเชีย เป็นรัฐสองเชื้อชาติ สองศาสนา คือ ชาวคริสต์โครเอเชียน (Hrvati) และ ชาวมุสลิมบอสเนีย (Muslimani) การปกครองของรัฐนี้ถูกควบคุมโดยนาซีเยอรมันและอิตาลีพอสมควร ในลักษณะรัฐหุ่นเชิด แต่โครงสร้างการปกครอง ปกครองด้วยระบอบกษัตริย์ และ ระบอบพรรคการเมืองเดียว เน้นแนวคิดฟาสซิสต์ และ อุดมการณ์ร่วมชาวโครแอตและชาวบอสนีแอก โดยมี อันเท ปาเวลิช เป็นผู้นำ
สูญสิ้นที่ต่างโลก
สูญสิ้นที่ต่างโลก เป็นซีรีส์มังงะญี่ปุ่น แต่งเรื่องโดยฮิโรชิ โนดะ และวาดภาพโดยทากาฮิโระ วากามัตสึ เผยแพร่ในเว็บไซต์ยามารากะสปิริตส์ของสำนักพิมพ์โชงากูกังตั้งแต่เดือนตุลาคม พ.ศ. 2562 ซีรีส์มังงะมีลิขสิทธิ์ในประเทศไทยโดยสำนักพิมพ์เดกซ์เพรส ซีรีส์อนิเมะโทรทัศน์ดัดแปลงมีกำหนดฉายในปี พ.ศ. 2567
มังงะ
ซีรีส์มังงะสูญสิ้นที่ต่างโลกแต่งเรื่องโดยฮิโรชิ โนดะ และวาดภาพโดยทากาฮิโระ วากามัตสึ เริ่มเผยแพร่ในเว็บไซต์ยามารากะสปิริตส์ของสำนักพิมพ์โชงากูกังตั้งแต่วันที่ 2 ตุลาคม พ.ศ. 2562 สำนักพิมพ์โชงากูกังรวบรวมตีพิมพ์เป็นหนังสือมังงะรวมเล่ม (ทังโกบง) เริ่มแรกวางจำหน่ายเมื่อวันที่ 10 เมษายน พ.ศ. 2563 วางจำหน่ายถึงเล่มที่ 8 เมื่อวันที่ 10 พฤศจิกายน พ.ศ. 2565
ซีรีส์มังงะมีลิขสิทธิ์ในประเทศไทยโดยสำนักพิมพ์เดกซ์เพรส ประกาศลิขสิทธิ์เมื่อวันที่ 4 มกราคม พ.ศ. 2565
อนิเมะ
มีการประกาศสร้างซีรีส์อนิเมะโทรทัศน์ดัดแปลงเมื่อวันที่ 11 กรกฎาคม พ.ศ. 2565
การตอบรับ
ในปี พ.ศ. 2563 สูญสิ้นที่ต่างโลกเป็นหนึ่งในซีรีส์มังงะที่ได้รับการเสนอชื่อในรางวัลมังงะถัดไปครั้ง 6 ในสาขาเว็บมังงะ
คนข้ามเพศ
คนข้ามเพศอาจจะแสดงตนเป็นคนรักต่างเพศ (Heterosexual), รักร่วมเพศ (Homosexual), รักร่วมสองเพศ (Bisexual), รักทุกเพศ (Pansexual), รักหลายเพศ (Pansexual) หรือไม่ฝักใจทางเพศ (Asexual) ก็ได้
คนข้ามเพศยังอาจหมายถึง บุคคลที่แสดงตนไม่เหมือนเพศชายหรือเพศหญิงตามธรรมเนียมนิยม แต่รวมหรือย้ายไปในทางเพศตรงข้าม รวมตลอดถึง คนที่เปลี่ยนไปเป็นเพศตรงข้ามกับเพศที่มีมาแต่แรกกำเนิด (ยึดจากอวัยวะสืบพันธุ์) หรือรู้สึกผิดหรือไม่พอใจในเพศที่มีอยู่ หรือไม่ต้องการแสดงออกอย่างเพศสภาพที่มีอยู่
คนข้ามเพศอาจมีบุคลิกลักษณะอย่างคนทั่วไปหรือไม่ก็ได้
โดโมะคุง
โดโมะคุง เป็นตุ๊กตาสัญลักษณ์ (มาสคอต) ช่อง BS ซึ่งเป็นช่องเคเบิลทีวีของสถานีโทรทัศน์เอ็นเอชเค (NHK) ของญี่ปุ่น ถูกสร้างขึ้นครั้งแรกในค.ศ. 1999 จากนั้น ได้กลายเป็นแอนิเมชันในรูปแบบสตอปโมชัน (Stop motion) ความยาวตอนละประมาณ 30 วินาที 32 ตอน สำหรับคั่นรายการต่างๆ ของสถานี เพื่อบ่งบอกความเป็นช่อง BS ของสถานีโทรทัศน์เอ็นเอชเค
โดโมะคุงเป็นสัตว์ประหลาด รูปร่างคล้ายก้อนขนมปังสีน้ำตาล อ้าปากกว้าง โชว์ซี่ฟันดูน่ากลัว แต่ขัดกับอุปนิสัยเหมือนขี้เล่น ช่างสงสัย ใสซื่อเหมือนเด็กอนุบาลโดยสิ้นเชิง โดโมะคุงจะคอยประชาสัมพันธ์ช่องผ่านเรื่องราวชีวิตประจำวัน ให้ผู้ชมค่อยๆคุ้นเคยและศึกษาตัวตนของเจ้าโดโมะทีละนิดทีละหน่อย
โดโมะคุงยังดังข้ามโลกไปถึงฝั่งอเมริกา โดย ช่องเคเบิลทีวี นิกเคลโลเดียน (Nickelodeon) ของสหรัฐอเมริกา ได้ซื้อลิขสิทธิ์ไปปรับปรุงเป็นภาษาอังกฤษ และฉายในสหรัฐอเมริกา สหราชอาณาจักร และอีกหลายที่ประเทศที่มีช่องนิกเคลโลเดียน อีกด้วย โดยชื่อตัวละครบางตัว จะเปลี่ยนไปจากต้นฉบับ ดังเช่นแอนิเมชันอีกหลายเรื่องที่สหรัฐอเมริกาเคยซื้อไปฉาย
ปัจจุบัน โดโมะคุงยังคงทำหน้าที่มาสคอตของช่อง BS และฉายคั่นรายการเช่นเคย นอกจากนี้ โดโมะคุงยังโด่งดังไปทั่วโลก สร้างรายได้มากมายผ่านสินค้าน่ารักๆต่างๆ ที่เราสามารถเห็นบ้างแล้วในประเทศไทย อีกทั้งยังก่อกระแสทางอินเทอร์เน็ตทั่วโลกด้วย
ชื่อ
ชื่อ โดโมะคุง ได้มาจากแอนิเมชันในตอนที่สอง ซึ่งผู้ประกาศในทีวีในเรื่องกำลังกล่าวทักทายผู้ชมว่า "โดโมะ, คนนิจิวะ" โดย โดโมะ  เป็นคำที่ใช้ได้ในหลายโอกาส เป็นคำทักทาย หรือคำกล่าวขอบคุณก็ได้ ส่วน "คนนิจิวะ"  คือกล่าวสวัสดี ดังนั้น เมื่อเล่นคำพ้องเสียงแบบญี่ปุ่น  ก็กลายเป็นว่า "สวัสดี โดโมะ" ส่วน "คุง" เป็นคำใช้เรียกเด็กผู้ชาย
การสร้าง
โกดะ ทสึเนะโอะ ผู้สร้างแอนิเมชันชุดโดโมะคุง ได้เลือกใช้เทคนิคสตอปโมชัน (Stop motion) ในการสร้าง โดยได้ให้เหตุผลว่า "ในขณะที่คนกำลังทำสตอปโมชัน เขาก็จะสามารถใส่ความรู้สึกลงไปในผลงานได้"
ตัวละคร
โดโมะคุง เป็นตัวละครเอกของเรื่อง โดโมะคุงเกิดมาจากไข่ยักษ์ที่บังเอิญตกทะลุหิมะใส่บ้านของคุณปู่อุสะจีกลางฤดูหนาว จึงมีประโยคบ่งบอกลักษณะสั้นๆว่า "สิ่งมีชีวิตแสนประหลาดที่ฟักออกมาจากไข่" สูง 120 เซนติเมตร หนัก 85 กิโลกรัม สื่อสารได้แค่เพียงส่งเสียงต่ำๆ ซึ่งฟังดูเหมือนชื่อของเขาเอง แต่ทุกคนรอบข้างก็สามารถเข้าใจเขาได้ เมื่อรู้สึกกดดัน โดโมะคุงเหงื่อแตกผล่าน บางครั้งมากจนถึงกับผายลมออกมาอย่างไม่รู้ตัว อาหารโปรดของโดโมะคุง คือเนื้อแบบญี่ปุ่นกับมันฝรั่งต้ม แต่เกลียดแอปเปิลอย่างไม่มีเหตุผล บางคนว่าสาเหตุมาจากดีเอ็นเอประหลาดในตัวของเขาซึ่งไม่มีใครอธิบายได้ เขาอาศัยอยู่ในรูใต้ดินกับคุณปู่อุสะจี ชื่นชอบการดูโทรทัศน์เป็นชีวิตจิตใจ โดยเฉพาะรายการของวงร็อดกีต้าร์วูฟ (Guitar wolf) ทุกๆวันตั้งแต่เกิดมา เขาได้เรียนรู้โลกและการดำเนินชีวิตต่างๆผ่านทางเจ้าตู้สี่เหลี่ยมมหัศจรรย์นี้นี่เอง
ตาจัง ในฉบับภาษาอังกฤษจะเรียกว่า Tashanna สูง 110 เซนติเมตร หนัก 30 กิโลกรัม เป็นพังพอนสาว อายุ 17 ปี เธอสะท้อนภาพวัยรุ่นญี่ปุ่นปัจจุบัน มีความฝันอยากไปจะเป็นดีไซเนอร์หรือไม่ก็นางแบบในโตเกียว เธอแต่งตัวอย่างสาววัยรุ่น สวนนาฬิกาข้อมือ สะพายกระเป๋าใบน่ารัก และมีแต่ของไฮเทค เช่น โทรทัศน์ที่ดูได้เป็นร้อยช่องในเวลาเดียวกัน (ซึ่งต่างจากของคุณปู่อุซะจีอย่างสิ้นเชีง) โทรศัพท์มือถือ และกล้องดิจิตอล ประโยคที่เธอพูด (ในภาษาญี่ปุ่น) มักจะคิกขุแบบวัยรุ่นและลงท้ายด้วย "จิ"  ส่วนในฉบับภาษาอังกฤษจะลงท้ายด้วย "y" เสมอ เธอไม่มีแฟนมา 10 ปีแล้ว และกำลังหาคู่ใจที่ดูแลกันได้เสมอเพื่อน (platonic) เธอจะสู้อย่างเอาเป็นเอาตายในการประมูล แต่สุดท้ายก็ยอมแพ้อยู่ดี โดโมะคุงชอบชวนเธอมาเล่นที่บ้านเธอด้วยบ่อยๆ อาหารโปรดของเธอคือ ผลแอพพลิคอท และขนมทาร์ตใส่มินต์ อาหารที่เธอไม่ชอบเลย คือ เม่นทะเล ชื่อ ตาจัง มาจากคำว่า "ตาจานเนะรุ"  ซึ่งหมายถึงการออกอากาศโทรทัศน์ระบบดิจิตอลแบบมัลติเชนเนล (multichannel) อันเป็นเทคนิคการออกอากาศของสถานีโทรทัศน์ญี่ปุ่นในปัจจุบัน
ลูนาซี
ลูนาซี (LUNA SEA) เป็น วงดนตรีร๊อกจากประเทศญี่ปุ่น เริ่มก่อตั้งวงเมื่อปี พ.ศ. 2532 โดยสมาชิกประกอบด้วย ริวอิจิ คาวามูระ ,สึกิโซะ (ยาสึฮิโระ สึงิฮาระ), อิโนะรัน (คิโยโนบุ อิโนอุเอะ) , เจ (จุน โอโนเสะ) และ ชินยะ ยามาดะ โดยทั้งห้าได้ทำงานเพลงร่วมกันจนกระทั่งประกาศยุติกิจกรรมของวงในปี พ.ศ. 2543 กระทั่งในปี พ.ศ. 2553 พวกเขาประกาศกลับมารวมตัวและออกผลงานใหม่อีกครั้ง
สมาชิก
เกิดวันที่ 20 พฤษภาคม พ.ศ. 2513 ความสูง 171 เซนติเมตร น้ำหนัก 51 กิโลกรัม บ้านเกิด คานากาว่า
เกิดวันที่ 8 กรกฎาคม พ.ศ. 2512 ความสูง 175 เซนติเมตร น้ำหนัก 60 กิโลกรัม บ้านเกิด คานากาว่า
เกิดวันที่ 29 กันยายน พ.ศ. 2513 ความสูง 170 เซนติเมตร น้ำหนัก 65 กิโลกรัม บ้านเกิด คานากาว่า
เกิดวันที่ 12 สิงหาคม พ.ศ. 2513 ความสูง 179 เซนติเมตรน้ำหนัก 58 กิโลกรัม บ้านเกิด โตเกียว
เกิดวันที่ 13 มกราคม พ.ศ. 2513 ความสูง 165 เซนติเมตร น้ำหนัก 85 กิโลกรัม บ้านเกิด คานากาว่า
พ.ศ. 2529
จุดกำเนิดของลูนาซี เริ่มต้นขึ้น โดยเจ และอิโนรัน ซึ่งยังเรียนอยู่มัธยมปลาย ตอนนั้นใช้ชื่อวงว่า LUNACY เล่นเพลงอยู่ตามสถานีวิทยุและไลฟ์เฮาส์ต่างๆ โดยมีรุ่นพี่อีก 2-3 คนร่วมวงด้วยกัน
พ.ศ. 2532
วันที่ 16 มกราคม หลังจากที่รุ่นพี่จบการศึกษาไปแล้ว LUNACY เหลือเจและอิโนรันแค่สองคน จึงไปชวนชินยะมือกลองวง PINOCCHIO มาร่วมวง ชินยะชวนสึกิโซะมาด้วยเพราะเป็นเพื่อนสนิทกันและพี่สาวของชินยะยังเป็นครูของสึกิโซะอีกด้วย แต่ตอนอยู่วง PINOCCHIO สึกิโซะเป็นมือเบสเหมือนกับเจ ทำให้หลังจากเข้าวงต้องเปลี่ยนจากเล่นเบสมารับตำแหน่งเป็นมือกีตาร์แทน 6 พฤษภาคม ริวอิจิ ตอบรับที่จะเข้าร่วมวงกับ LUNACY หลังจากโดนชักชวนอยู่นาน ซึ่งช่วงนั้นยังเป็นนักร้องนำวง SLAUGHTER อยู่ 29 พฤษภาคม เริ่มซ้อมดนตรีร่วมกันทั้งห้าคน และตระเวนหาที่แสดงสด สถานที่แรกที่ตอบรับคือ MACHIDA PLAYHOUSE ซึ่งจุผู้ชมได้ประมาณร้อยคน 9 สิงหาคม ทำเดโมเพลงชุดแรก ประกอบด้วยเพลง Time is dead และ Nightmare โดยทำออกมาร้อยชุด 24 สิงหาคม กลับไปแสดงที่ MACHIDA PLAYHOUSE อีกครั้ง โดยนำเดโมไปขายด้วย และขายได้หมดทั้งร้อยชุด 8 พฤศจิกายน ทำเดโมเพลงชุดที่สอง ประกอบด้วยเพลง SHADE, Search for reason และ Suspicious โดยในชุดนี้ ทำออกมาพันชุด และขายได้หมดทั้งพันชุด 17 ธันวาคม แสดงคอนเสิร์ตเต็มรูปแบบเป็นครั้งแรกที่ MACHIDA PLAYHOUSE โดยผู้เข้าชมต้องซื้อบัตรเข้าไปชมและบัตรทั้ง 150 ใบก็ขายได้หมด
พ.ศ. 2533
ช่วงเดือนมกราคม พฤษภาคม ตระเวนออกแสดงสดตามที่ต่างๆ อย่างมากมาย และแสดงร่วมกับวงอื่นๆ ด้วย เช่น WOOD PECKER, DOOLS , Billy & the Sluts , JOOLY PICKELS และ TOKYO YANKEES เป็นต้น 3 เมษายน เข้าร่วมคอนเสิร์ต Bakunimono Bay Aria Shock ร่วมกับวง AION 29 พฤษภาคม ทำเดโมเพลงชุดที่สาม โดยนำเพลงเดโมสองชุดแรกมารวมกันและเพิ่มเพลงใหม่อีกหนึ่งเพลง คือ LASTLY และใช้ชื่อชุดนี้ว่า LASTLY 10 มิถุนายน แสดงคอนเสิร์ตเต็มรูปแบบครั้งที่สองที่ MACHIDA PLAYHOUSE และถือเป็นคอนเสิร์ตฉลองครบรอบหนึ่งปีของวงด้วย ซึ่งผู้ที่ซื้อบัตรเข้าชมจะได้รับเดโมเพลงชุดที่สามเป็นของแถม และคอนเสิร์ตครั้งนี้เอง ที่ทางวงได้เริ่มประเพณีการแต่งชุดดำเข้าชมการแสดงของพวกเค้า ซึ่งถ้าผู้ชมไม่แต่งชุดดำมา ก็จะไม่ได้เข้าชม 11 มิถุนายน สึกิโซะ ไปร่วมงาน Extasy Session ที่ Meguro Kagakan 14 สิงหาคม เข้าสังกัด Extasy Record (สังกัดของโยชิกิหัวหน้าวง X Japan) 19 พฤศจิกายน แถลงข่าวอย่างเป็นทางการว่าจะออกอัลบั้มในสังกัด Extasy Record 24 พฤศจิกายน เปลี่ยนชื่อวง (จาก LUNACY) เป็น LUNA SEA (ลูนาซี) 18 ธันวาคม เข้าร่วมแสดงคอนเสิร์ต NEW AGE ATTACK '90 FINAL ร่วมกับวงดนตรีอื่นๆ ในค่ายเดียวกัน (ค่าย Extasy Record)
พ.ศ. 2534
วันที่ 1 มกราคม ทำสัญญากับบริษัท SWEET CHILD 4-31 มกราคม เข้าห้องบันทึกเสียง อัดเสียงอัลบั้มแรก (อัลบั้ม LUNA SEA) 11 กุมภาพันธ์ แสดงคอนเสิร์ตเต็มรูปแบบที่ Meguro Kagakan เป็นครั้งแรก ซึ่งที่นี่เป็นไลฟ์เฮาส์ที่มีขนาดใหญ่กว่า MACHIDA PLAYHOUSE โดยขายบัตรได้หมดทั้งสามร้อยสามสิบใบ 10-22 มีนาคม เข้าร่วมทัวร์คอนเสิร์ต Nuclear Fusion Tour กับเพื่อนร่วมค่าย Extasy Record อีกสองวง คือวง Signs of love posion และ Gilles de Rais โดยผู้ซื้อบัตรเข้าชมจะได้รับซีดีที่รวมเพลงตัวอย่างของทั้ง 3 วงเป็นของแถม (เพลงของลูนาซี ที่อยู่ในซีดีนี้คือเพลง Precious ที่มีความยาวสามสิบวินาที) 21 เมษายน วางจำหน่ายอัลบั้มแรก ที่มีชื่อว่า LUNA SEA 27 เมษายน แสดงคอนเสิร์ตเปิดอัลบั้มที่ Shinzuku Nissin Power Station บัตรแปดร้อยใบ จำหน่ายได้หมดในเวลาสามสิบนาที 18 พฤษภาคม แสดงคอนเสิร์ตฉลองครบรอบสองปีของวงที่ MACHIDA PLAYHOUSE 13-27 มิถุนายน ทัวร์คอนเสิร์ตครั้งแรกของวงภายใต้ชื่อ UNDER THE NEW MOON TOUR 'EPISODE I' โดยแสดงในไลฟ์เฮาส์ขนาดกลาง 8 แห่ง และสามารถขายบัตรได้หมดทุกรอบ
พ.ศ. 2536
วันที่ 20 มกราคม เป็นช่วงพักวง สึกิโซะ เจ และอิโนรันจึงไปร่วมกันทำเพลงใช้ชื่ออัลบั้ม Dance 2 Noise 4 โดยในเพลง Revive~walts for reminiscence of mind สึกิโซะรับทำเองทั้งหมด นอกจากนี้ เจและอิโนรันไปร่วมงานกับฮิเดะ (HIDE) มือกีตาร์วงเอกซ์ ในชื่อเฉพาะกิจว่า MxAxSxS ร่วมทำเพลงชื่อ Frozen Bug ซึ่งเพลงนี้ ต่อมาได้อยู่ในอัลบั้ม HIDE YOUR FACE ของฮิเดะด้วย 24 กุมภาพันธ์ ซิงเกิลแรก 'BELIEVE' ออกวางจำหน่าย โดยในสัปดาห์แรกทำยอดขายได้ที่ 200,000 แผ่นอยู่ที่อันดับ 11 ออริค่อน ชาร์ท 1 เมษายน แสดงคอนเสิร์ตเฉพาะสมาชิกแฟนคลับ ใช้ชื่อคอนเสิร์ตว่า '〜SPECIAL PRESENT FROM LUNA SEA〜' ที่ชิบูยะ ฮอลล์ 16 เมษายน ทัวร์คอนเสิร์ตในชื่อ 'LUNA SEA CONCERT TOUR 1993 SEARCH FOR MY EDEN' เพื่อโปรโมทอัลบั้มใหม่ที่กำลังจะวางขายโดยแสดงในไลฟ์เฮาส์ทั่วประเทศญี่ปุ่นทั้งหมด 14 แห่ง 21 เมษายน อัลบั้มที่สอง 'EDEN' ออกวางจำหน่าย ยอดขายของสัปดาห์แรกอยู่ที่อันดับ 5 ของออริค่อน ชาร์ท 21 กรกฎาคม ซิงเกิลที่สอง 'IN MY DREAM (WITH SHIVER) ' ออกวางจำหน่าย ทำยอดขายที่อันดับ 9 ของออริค่อน ชาร์ท 21 สิงหาคม ออกทัวร์คอนเสิร์ตอีกครั้งในชื่อ 'LUNA SEA CONCERT TOUR 1993 SEARCH FOR MY EDEN ENCORE' ครั้งนี้เล่นในฮอลล์ขนาดใหญ่ทั้ง 4 รอบ (Nagoya Shimin Kaiken, Ssaka Koseinenkin Kaiken และ Nippon Budokan-2 รอบ) 26 สิงหาคม แสดงคอนเสิร์ตรอบแรกที่ Nippon Budokan ท่ามกลางพายุเฮอร์ริเคนที่พัดกระหน่ำกรุงโตเกียวตั้งแต่วันที่ 25 27 สิงหาคม ตามกำหนดการคอนเสิร์ตรอบสองที่ Nippon Budokan แต่พายุที่รุนแรงทำให้ผู้ชมส่วนใหญ่ไม่สามารถมาชมได้ ทางวงจึงเลื่อนการแสดงออกไป 30 สิงหาคม แสดงคอนเสิร์ต 'LUNA SEA CONCERT TOUR 1993 SEARCH FOR MY EDEN ENCORE Final' ที่ Nippon Budokan โดยบันทึกภาพเป็นวิดีโอเพื่อวางจำหน่ายด้วย 16 ธันวาคม วิดีโอรวมภาพคอนเสิร์ตและคลิปต่างๆ ในชื่อ Sin After Sin ออกวางจำหน่าย ทำยอดขายได้ที่อันดับสองออริค่อน ชาร์ท 18 ธันวาคม เริ่มออกทัวร์คอนเสิร์ตชื่อ 'LUNA SEA Concert Tour '93-'94 The Garden of Sinners' ทั่วประเทศญี่ปุ่นทั้งหมด 19 แห่ง รวม 20 รอบ 26 ธันวาคม แสดงคอนเสิร์ตที่ Shinjuku NISSIN POWER STATION ใช้ชื่อคอนเสิร์ตว่า '月と海' (พระจันทร์และทะเล)
พ.ศ. 2538
มกราคม ถ่ายทำมิวสิกวิดีโอเพลง MOTHER ที่ประเทศไอร์แลนด์ 22 กุมภาพันธ์ ซิงเกิลที่ห้า 'MOTHER' ออกวางจำหน่าย อยู่อันดับสองออริค่อน ชาร์ทด้วยยอดขาย 300,000 แผ่น 17 มีนาคม เริ่มออกทัวร์คอนเสิร์ตโดยใช้ชื่อทัวร์ว่า Mother of Love,Mother of Hate ใช้เวลาทัวร์ทั้งสิ้น 3 เดือน 3 วัน แสดงใน 27 เมืองทั่วประเทศญี่ปุ่น 21 พฤษภาคม แสดงคอนเสิร์ต Mother of Love,Mother of Hate ทัวร์รอบสุดท้ายที่ Nagoya Kokusaikaigojyo Century Hall 24 พฤษภาคม วิดีโอ 'ECLIPSE I' ออกวางจำหน่าย ซึ่งเป็นการรวมมิวสิกวิดีโอของลูนาซีตั้งแต่เพลง Dejavu ตอนโปรโมทอัลบั้ม IMAGE จนถึงเพลง MOTHER ซิงเกิลล่าสุด และทำยอดขายอยู่อันดับหนึ่งออริค่อน ชาร์ท 1 สิงหาคม สึกิโซะไปช่วยเล่นไวโอลินโซโล่ให้กับวง Media Youth เพื่อนร่วมค่าย Extasy Record ในเพลง Climax อัลบั้ม Spirit 21 สิงหาคม สึกิโซะไปร่วมทำงานในอัลบั้ม Flower in the dark เพลง Smell และอัลบั้ม Tribute to auto-mod เพลง Deathtopia 13 พฤศจิกายน ซิงเกิลที่หก 'DESIRE' ออกวางจำหน่าย และขึ้นอันดับหนึ่งออริค่อน ชาร์ทได้ทันทีที่วางขาย 23 ธันวาคม แสดงคอนเสิร์ต LUNATIC TOKYO ที่โตเกียวโดม (Tokyo Dome) ซึ่งเป็นสถานที่จัดคอนเสิร์ตที่ใหญ่ที่สุดในญี่ปุ่น จุคนได้ 55,000 คน โดยบัตรกว่า 50,000 ใบ จำหน่ายหมดภายใน 4 ชั่วโมง 51 นาที
พ.ศ. 2539
25 มีนาคม ซิงเกิลที่เจ็ด 'END OF SORROW' ออกวางจำหน่าย ทำยอดขายสูงสุดอยู่อันดับหนึ่งออริค่อน ชาร์ท
22 พฤษภาคม อัลบั้มที่สี่ 'STYLE' ออกวางจำหน่าย ทำยอดขายสูงสุดอยู่อันดับหนึ่งออริค่อน ชาร์ท
มิถุนายน ตระเวนออกรายการทีวีและวิทยุเพื่อโปรโมทอัลบั้ม STYLE
16-18 มิถุนายน แสดงคอนเสิร์ต SLAVE only GIG ที่ NHK Hall จำนวนสองรอบ ซึ่งจัดสำหรับสมาชิกแฟนคลับ 'SLAVE' เท่านั้น
15 กรกฎาคม ซิงเกิลที่แปด 'IN SILENCE' และวิดีโอบันทึกการแสดงสด 'LUNATIC TOKYO Tokyo Dome' ออกวางจำหน่ายพร้อมกัน และสามารถขึ้นอันดับหนึ่งออริค่อน ชาร์ท ทั้งซิงเกิลชาร์ท และวิดีโอชาร์ท
เสื้อกันหนาว
เสื้อกันหนาว (sweater, jumper, pullover หรือ jersey) เป็นเสื้อถักที่ใช้สวมใส่เพื่อคลุมลำตัวและแขน นิยมในทั้งเพศชาย เพศหญิง เด็ก และทุกวัย มักสวมทับเสื้อเชิร์ต ทีเชิร์ต หรือเสื้ออื่น ๆ แต่ก็อาจสวมโดยไม่มีเสื้อชั้นในก็ได้ โดยมากมักทำจากขนสัตว์ แต่ปัจจุบันมีทั้งผ้าฝ้าย ใยสังเคราะห์ หรือใยผสม
ลูนาซี
พ.ศ. 2539
16 กรกฎาคม -สามสิบสิงหาคม ทัวร์คอนเสิร์ตทั่วประเทศญี่ปุ่น ใช้ชื่อทัวร์ว่า UNENDING STYLE TOUR แสดงทั้งหมด 16 รอบ ในฮอลล์ขนาดใหญ่ 9 แห่ง ซึ่งรอบแรกคือวันที่ 16 กรกฎาคม ที่ Yogohama Arena และรอบสุดท้ายแสดงวันที่สามสิบสิงหาคม ที่ Nippon Budokan
เสื้อกันหนาว
อ้างอิง
Sweatshirt
ลูนาซี
พ.ศ. 2539
4 กันยายน ริวอิจิ และสึกิโซะไปร่วมทำอัลบั้ม Life in Tokyo โดยริวอิจิร่วมทำสองเพลงคือ Ain't that pecular ซึ่งทำร่วมกับ Hiroki (วง Media Youth) และ D-KIKU โดยใช้ชื่อร่วมกันว่า R.H.D. ส่วนอีกเพลงคือ Sons Of Pioneers ซึ่งริวอิจิได้เปลี่ยนเนื้อเพลงและร้องเป็นภาษาญี่ปุ่น (จากต้นฉบับที่เป็นภาษาอังกฤษ) ด้านสึกิโซะทำเพลงในอัลบั้มนี้สองเพลงคือ The Experience Of Swimming ร่วมงานกับ D-KIKU และ Noriko (Dream Dolphin) ใช้ชื่อร่วมกันว่า Le Fou และอีกเพลงคือ Quiet Life ซึ่งสึกิโซะทำเองทั้งหมดรวมไปถึงเสียงร้องด้วย
23 ธันวาคม แสดงคอนเสิร์ต UNENDING STYLE TOUR Final Christmas Stadium ~ Mafuyu No Yagai ~ ที่ Yogohama Stadium ในคอนเสิร์ตครั้งนี้พวกเขาได้ประกาศถึงแผนที่จะพักกิจกรรมต่างๆ ของวงไว้เป็นเวลาหนึ่งปีเพื่อแยกย้ายกันไปทำงานเดี่ยว คอนเสิร์ตครั้งนี้จึงถือเป็นครั้งสุดท้ายก่อนการพักวง
พ.ศ. 2540
21 พฤษภาคม วิดีโอรวมภาพคอนเสิร์ตตั้งแต่อดีต-ปัจจุบัน 'REW' ออกวางจำหน่าย ทำยอดขายสูงสุดอยู่ที่อันดับหนึ่งออริค่อน ชาร์ท
17 ธันวาคม อัลบั้มรวมเพลงซิงเกิลและเพลงแถม 'SINGLES' ออกวางจำหน่าย ทำยอดขายสูงสุดอยู่ที่อันดับหนึ่งออริค่อน ชาร์ท และจัดงานแถลงข่าวการกลับมารวมตัวอีกครั้งของวงพร้อมทั้งแสดงคอนเสิร์ตที่ Akasaka Blitz
พ.ศ. 2541
3 มิถุนายน ซิงเกิลที่สิบ 'SHINE' ออกวางจำหน่าย ทำยอดขายสูงสุดอยู่ที่อันดับหนึ่งออริค่อน ชาร์ท
23 กรกฎาคม อัลบั้มที่ห้า 'SHINE' ออกวางจำหน่าย ทำยอดขายสูงสุดอยู่ที่อันดับหนึ่งออริค่อน ชาร์ท ซึ่งเพลง BREATHE ที่อยู่ในอัลบั้มนี้เป็นหนึ่งในเพลงประกอบภาพยนตร์เรื่องมู่หลาน (MULAN) ของวอลต์ ดิสนีย์
9-10 สิงหาคม แสดงคอนเสิร์ต 'WALT DiSNEY PICTURES PRESENTS MULAN MEETS LUNA SEA 1998 REVIVE 真夏の野外' ที่ Yogohama Stadium โดยมีผู้ชมรวมทั้งสองวันที่ 80,000 คน
24 กันยายน เริ่มทัวร์คอนเสิร์ตทั่วประเทศญี่ปุ่น ครั้งนี้ใช้ชื่อทัวร์ว่า 'WALT DiSNEY PICTURES PRESENTS MULAN MEETS LUNA SEA CONCERT TOUR 1998 SHINING BRIGHYLY' โดยแสดงทั้งหมด 33 รอบในฮอลล์ 26 แห่งทั่วประเทศ
23-24 ธันวาคม แสดงคอนเสิร์ตเต็มรูปแบบที่โตเกียวโดม ใช้ชื่อคอนเสิร์ตว่า 'IDO PRESENTS LUNA SEA CONCERT TOUR 1998 SHINING BRIGHYLY FINAL END OF PERIOD in TOKYO DOME'
พ.ศ. 2542
มกราคม ทัวร์คอนเสิร์ต 'LUNA SEA FIRST ASIAN TOUR 1999' ทั้งหมด 3 แห่ง วันที่ 9 มกราคม แสดงที่ไต้หวัน วันที่ 14 มกราคม แสดงที่ฮ่องกง และรอบสุดท้ายแสดงที่เซี่ยงไฮ้ในวันที่ 17 มกราคม
29 พฤษภาคม อัลบั้มรวมเพลงคอนเสิร์ต 'NEVER SOLD OUT' ออกวางจำหน่าย ทำยอดขายสูงสุดอยู่ที่อันดับ 5 ออริค่อน ชาร์ท
30 พฤษภาคม แสดงคอนเสิร์ต 'LUNA SEA 10TH ANNIVERSARY GIG [ NEVER SOLD OUT ] CAPACITY ∞' ซึ่งเป็นคอนเสิร์ตฉลองครบ 10 ปีที่ก่อตั้งวง โดยจัดแสดงบนเวทีกลางแจ้งในโตเกียวซึ่งสามารถจุผู้ชมได้หนึ่งแสนคน
29 กันยายน วิดีโอคอนเสิร์ต '10TH ANNIVERSARY GIG [NEVER SOLD OUT] CAPACITY ∞ LIVE !' และวิดีโอประมวลภาพคอนเสิร์ต '10TH ANNIVERSARY GIG [NEVER SOLD OUT] CAPACITY ∞ DOCUMENT!' ออกวางจำหน่าย โดยทำยอดขายสุงสุดอยู่ที่อันดับหนึ่งและสองของออริค่อน ชาร์ท ตามลำดับ
23 ธันวาคม แสดงคอนเสิร์ต 'The Millennium Eve' ที่โตเกียวโดมร่วมกับวงเกลย์ (GLAY) มีผู้เข้าชมประมาณ 55,000 คน
พ.ศ. 2543
1 มกราคม แสดงคอนเสิร์ตแรกของปี 2000 ที่ Zepp Tokyo ผู้เข้าชมประมาณ 3,000 คน
19 มกราคม อัลบั้มเพลงประกอบภาพยนตร์เรื่อง เจมส์ บอนด์ 007 ตอน The world is not enough ออกวางจำหน่าย โดยมีเพลง Sweetest Coma Again เป็นหนึ่งในเพลงประกอบ
29 มีนาคม ซิงเกิลที่สิบสอง 'gravity' ออกวางจำหน่าย ซึ่งระยะเวลาห่างจากอัลบั้มล่าสุด (SHINE) ที่วางจำหน่ายประมาณหนึ่งปี 8 เดือน โดยซิงเกิลนี้มียอดขายสูงสุดอยู่ที่อันดับหนึ่งออริค่อน ชาร์ท โดยเพลง gravity และ My Lover ซึ่งเป็นเพลงแถมในซิงเกิล ได้รับเลือกเป็นเพลงประกอบภาพยนตร์เรื่อง ANOTHER HEAVEN นำแสดงโดย โยสุเกะ อิกุจิ และมิวาโกะ อิชิคาว่า
17 พฤษภาคม ซิงเกิลที่สิบสาม 'TONIGHT' ออกวางจำหน่าย สัปดาห์แรกอยู่ที่อันดับ 4 ออริค่อน ชาร์ท
23 พฤษภาคม แสดงคอนเสิร์ต 'PREMIERE OF LUNACY 2000' ที่ Nippon Budokan
12 กรกฎาคม อัลบั้มที่หก 'LUNACY' ออกวางจำหน่าย อันดับสูงสุดในออริค่อน ชาร์ทคือ อันดับ 3
15 กรกฎาคม ทัวร์คอนเสิร์ตทั่วประเทศญี่ปุ่น ใช้ชื่อทัวร์ว่า 'LUNA SEA CONCERT TOUR 2000 BRAND NEW CHAOS' แสดงในฮอลล์ทั่วประเทศ 6 แห่ง ทั้งหมด 12 รอบ
9 ตุลาคม ทัวร์คอนเสิร์ตทั่วประเทศญี่ปุ่น ใช้ชื่อทัวร์ว่า 'LUNA SEA CONCERT TOUR 2000 BRAND NEW CHAOS ACT II' แสดงในฮอลล์ทั่วประเทศ 10 แห่ง ทั้งหมด 20 รอบ
8 พฤศจิกายน ซิงเกิลที่สิบสี่ 'LOVE SONG' ออกวางจำหน่าย
10-11 พฤศจิกายน แสดงคอนเสิร์ตที่ฮ่องกง ใช้ชื่อคอนเสิร์ตว่า 'LUNA SEA CONCERT TOUR 2000 BRAND NEW CHAOS IN HONG KONG'
23 ธันวาคม อัลบั้มรวมเพลง 'PERIOD' ออกวางจำหน่าย
26-27 ธันวาคม แสดงคอนเสิร์ตอำลาของวงลูนาซี ใช้ชื่อคอนเสิร์ตว่า 'LUNA SEA THE FINAL ACT TOKYO DOME' รวมสองวันผู้ชมประมาณ 93,000 คน และในคอนเสิร์ตครั้งนี้ ลูนาซี ได้ประกาศแยกวงอย่างเป็นทางการ
พ.ศ. 2550
ทางวงได้ประกาศการกลับมารวมตัวกันใหม่ เพื่อเล่นคอนเสิร์ต One Night : Dejavu ที่สนามโตเกียว โดม เมื่อวันที่ 24 ธันวาคม ต่อหน้าผู้ชมกว่า 55,000 คนที่รอคอยการกลับมาของวง ริวอิจิยังกล่าวในคอนเสิร์ตให้กำลังใจแฟนๆว่า Luna Sea อาจจะกลับมารวมตัวกันอีกครั้งพร้อมสร้างสรรค์ผลงานใหม่ออกมาด้วย
พ.ศ. 2551
Luna Sea เล่นคอนเสิร์ตรายการ "hide memorial summit" เพื่อเป็นการรำลึกถึงฮิเดะโตะ_มัทซึโมะโตะ อดีตมือกีตาร์วงเอ็กซ์ เจแปน ในวันที่ 4 พฤษภาคม ณ สนาม อายิโนะโมโตะ สเตเดี้ยมกับบรรดาวงร็อกอีกจำนวนมากอาทิ เอ็กซ์ เจแปน ,T.M. Revolution ,MUCC ,Oblivion Dust ,Dir en Grey
พ.ศ. 2553
Luna Sea ส่งสัญญาณหวนคืนสู่วงการเพลงอีกครั้งผ่านเว็บออฟฟิเชียลโดยขึ้นวิดีโอ "Luna Sea Reboot" ที่ค่อยๆเผยรายละเอียดและโฉมหน้าสมาชิกแต่ละคนโดยจะมีคลิปใหม่อัปโหลดผ่านแชนแนล YouTube ตรงกับวันพระจันทร์เต็มดวง กระทั่ง Luna Sea ประกาศแถลงข่าวที่ประเทศฮ่องกงในวันที่ 31 สิงหาคม ซึ่งสมาชิกของวงเปิดเผยว่าที่เลือกแถลงข่าวที่ฮ่องกงเนื่องจากเป็นสถานที่ที่เคยใช้แถลงข่าวยุติกิจกรรมของวงเมื่อปี พ.ศ. 2543 ระหว่างงานแถลงข่าว Luna Sea ประกาศรวมตัวฉลองครบรอบ 20 ปีของวงพร้อมจัดคอนเสิร์ต "20th Anniversary World Tour Reboot" ระหว่างเดือนพฤศจิกายน-ธันวาคมในทวีปยุโรปและเอเชีย ได้แก่ เยอรมัน อเมริกา ฮ่องกง ไต้หวัน ไทเป ก่อนจะกลับมาแสดงที่โตเกียว โดมระหว่างวันที่ 23-25 ธันวาคม และปิดด้วยโชว์สุดท้ายที่เมืองโกเบ ประเทศญี่ปุ่นในคืนวันสิ้นปีโดยในคอนเสิร์ตที่โตเกียว โดม Luna Sea ได้เล่นเพลงใหม่ที่ยังไม่ได้บันทึกด้วยกัน 3 เพลงคือ "Days of Repetition" ,"Maria" และ "Promised Night"
พ.ศ. 2554: เปิดตัวภาพยนตร์คอนเสิร์ตสามมิติ /คอนเสิร์ตการกุศลช่วยเหลือเหยื่อสึนามิ
ต่อมา Luna Sea ปล่อยดีวีดีชุด "Ichiya Kagiri no Fukkatsu Live LUNA SEA Chinmoku no 7 Nen wo Koete" เมื่อวันที่ 19 ตุลาคม โดยเป็นดีวีดีสารคดีรวบรวมฉากเบื้องหลังและการแสดงสดของวงเมื่อปี 2007 และรายการทีวีทางสถานี NHK ในช่วงปี 90
พ.ศ. 2555: ซิงเกิลใหม่ในรอบ 12 ปี /ประกาศทัวร์คอนเสิร์ต 2012-2013
29 พฤษภาคม ซึ่งเป็นวันครบรอบ 22 ปีของวง Luna Sea ได้ประกาศจัดทัวร์คอนเสิร์ต 7 รอบใช้ชื่อว่า "The End of the Dream 2012-2013" โดยทางวงจะแสดงที่ Osaka-jo Hall ในวันที่ 23 ธันวาคม และ Nippon Budokan อีกจำนวน 6 รอบในวันที่ 11-13 มกราคม และ 18-20 มกราคม 2556 โดยเป็นการคืนเวทีที่ทางวงร้างการจัดคอนเสิร์ตนานถึง 13 ปี ทั้งนี้ Luna Sea ได้แจ้งผ่านเว็บไซต์ออฟฟิเชียลยืนยันว่าบัตรการแสดงทั้ง 7 รอบขายหมด และได้เพิ่มทัวร์คอนเสิร์ตทั่วญี่ปุ่นระหว่างวันที่ 16 พฤศจิกายน - 16 ธันวาคม อีกจำนวนทั้งสิ้น 13 รอบโดยเป็นการแสดงที่โอซาก้า นาโงย่า ฟุกุโอกะ และโตเกียวตามลำดับ นอกจากนี้ในวันที่ 24 ธันวาคม Luna Sea ได้ประกาศจัดคอนเสิร์ต "The Promise to the Brave 2012 in Sendai" ที่ Sendai Sunplaza Hall เพื่อสานต่อเจตนารมณ์ของวงที่ต้องการหารายได้การกุศลเพื่อรำลึกถึงเหตุการณ์แผ่นดินไหวและเหยื่อสึนามิถล่มเมื่อปีที่แล้ว
นอกจากนี้เมื่อวันที่ 7 กันยายน Luna Sea ได้แจ้งผ่านเว็บไซต์ของวงเพิ่มรอบการแสดงทัวร์ "The End of the Dream" ในทวีปเอเชียปี 2556 โดยในประเทศไทยจะทำการแสดงในวันที่ 5 กุมภาพันธ์ 2556 ณ อิมแพ็คอารีนา เมืองทองธานี
อะมานะฮ์
บริษัท อะมานะฮ์ ลิสซิ่ง จำกัด (มหาชน) (AMANAH LEASING PUBLIC COMPANY LIMITED ชื่อย่อ:AMANAH) บริษัทจดทะเบียนครั้งแรกเมื่อวันที่ 15 พฤษภาคม 2535 บริษัทเริ่มประกอบธุรกิจให้เช่าซื้อและเช่าการเงินเป็นหลัก โดยเริ่มทำธุรกิจเช่าซื้อรถยนต์ตั้งแต่เดือนธันวาคม 2535 เป็นต้นมา และมาเพิ่มธุรกิจเช่าการเงินในเดือนมีนาคม 2536 พร้อมกับเพิ่มให้เช่าซื้อสินค้าประเภทอุปกรณ์และเครื่องจักรด้วย
ปัจจุบันบริษัทประกอบธุรกิจให้บริการทางการเงินภายใต้หลักชะรีอะฮ์ หรือหลักธุรกิจเคียงคู่คุณธรรม โดยมีผลิตภัณฑ์และการบริการทางการเงินที่สามารถตอบสนองความต้องการของกลุ่มลูกค้าเป้าหมายได้ทุกกลุ่ม ประกอบด้วยธุรกิจ ดังนี้
บริการสุขภาพในประเทศอินเดีย
รัฐธรรมนูญอินเดียระบุมุมมองต่อ บริการสุขภาพในประเทศอินเดีย (Healthcare in India) ว่าเป็นความรับผิดชอบของรัฐบาลประจำรัฐและดินแดนสหภาพ มากกว่าเป็นหน้าที่รับผิดชอบของรัฐบาลส่วนกลาง ในรัฐธรรมนูญได้กำหนดให้รัฐทุกรัฐมีความรับผิดชอบที่ต้อง "ยกระดับการได้รับสารอาหารและมาตรฐานความเป็นอยู่ของประชาชนในรัฐ และเพิ่มพูนการสาธารณสุขเป็นหนึ่งในหน้าที่หลัก" ("raising the level of nutrition and the standard of living of its people and the improvement of public health as among its primary duties")
นโยบายสุขภาพแห่งชาติ (The National Health Policy) ได้รับการอนุมัติโดยรัฐสภาอินเดียในปี 1983 และมีการปรับปรุงแก้ไขในปี 2002 และอีกครั้งในปี 2017 ข้อแก้ไขสี่ประการสำคัญที่เปลี่ยนแปลงไปในฉบับปรับปรุงปี 2017 ระบุถึงความจำเป็นที่ต้องมุ่งเน้นไปที่ภาระที่เพิ่มขึ้นของโรคไม่ติดต่อ, ภาวะฉุกเฉินของอุตสาหกรรมบริการสุขภาพที่กำลังเติบโต, กรณีของค่าใช้จ่ายที่ไร้เสถียรภาพจากค่าใช้จ่ายทางการแพทย์ที่กำลังเพิ่มขึ้น และการเติบโตทางเศรษฐกิจของชาติที่จะช่วยพยุงความสามารถทางการเงินของการสาธารณสุขได้
อย่างไรก็ตาม ในทางปฏิบัติแล้วกลับเป็นส่วนบริการสุขภาพของเอกชนที่เป็นผู้รับผิดชอบการบริการสุขภาพส่วนใหญ่ของประเทศอินเดีย และค่าใช้จ่ายทางการแพทย์ส่วนใหญ่มาจากผู้ป่วยหรือครอบครัวของผู้ป่วยโดยตรงมากกว่าที่จะมาจากการทำประกันสุขภาพ Government health policy has thus far largely encouraged private sector expansion in conjunction with well-designed but limited public health programmes. เมื่อปี 2018 รัฐบาลอินเดียได้เปิดตัวโครงการประกันสุขภาพโดยรัฐ (government-funded health insurance) ภายใต้ชื่อ อายุษมัน ภารต (Ayushman Bharat)
บริการสุขภาพของรัฐ
หลังการเลือกตั้งทั่วไปปี 2014ซึ่งได้นเรนทระ โมทีมานั่งตำแหน่งนายกรัฐมนตรีอินเดีย รัฐบาลได้เปิดตัวแผนการสร้างระบบประกันสุขภาพถ้วนหน้า (universal health care) ในระดับชาติขึ้นภายใต้ชื่อ ส่วนงานประกันสุขภาพระดับชาติ (National Health Assurance Mission) ซึ่งจะทำให้ประชาชนทุกคนได้รับยารักษาโรคและการรักษาทางการแพทย์โดยไม่เสียค่าใช้จ่าย รวมถึงประกันสุขภาพสำหรับกรณีร้ายแรงต่าง ๆ ในปี 2015 การดำเนินงานของระบบประกันสุขภาพถ้วนหน้าต้องชะงักลงด้วยความกังวลเกี่ยวกับงบการคลัง ในปี 2018 รัฐฐาลได้ประกาศโครงการ อายุษมัน ภารต (Ayushman Bharat) ที่จะครอบคลุมประชากรยากจนกว่าหนึ่งร้อยล้านครอบครัว (คิดเป็นประมาณ 500,000,000 คน – 40% ของงประชากรทั้งประเทศ) ซึ่งจะใช้ค่าใช้จ่ายกว่า 1.7 พันล้านดอลล่าร์สหรัฐต่อปี การจัดหาเงินทุนบางส่วนอาจมาจากภาคเอกชน
บริการสุขภาพของเอกชน
นับตั้งแต่ปี 2005 บริการสุขภาพส่วนใหญ่ของประเทศอินเดียอยู่ในการดูแลของบริการสุขภาพเอกชน หรือจากโครงการร่วมกับภาคเอกชน สถานพยาบาลทั้งประเทศคิดเป็นโรงพยาบาลเอกชน 58%, เตียง 29% ในทุกสถานพยาบาล และแพทย์ 81% ของทั้งประเทศทำงานให้กับสถานพยาบาลเอกชน ข้อมูลจากการสำรวจสุขภาพครอบครัวแห่งชาติ-3 (National Family Health Survey-3) พบว่าบริการสุขภาพส่วนเอกชนคิดเป็นบริการสุขภาพส่วนใหญ่ของประชาชน 70% ในเขตเมือง และ 63% ในชนบท งานวิจัยโดยสถาบัน IMS Institute for Healthcare Informatics เมื่อปี 2013 ทำการศึกษาในกว่า 14,000 ครัวเรือนใน 12 รัฐ พบว่าการใช้บริการสุขภาพของเอกชนเพิ่มขึ้นอย่างต่อเนื่องในตลอดระยะเวลา 25 ปีที่ผ่านมาทั้งผู้ป่วยนอกและผู้ป่วยใน ส่วนคุณภาพของบริการสุขภาพเอกชนนั้น สัญชัย พสุและคณะ (Sanjay Basu et al.) พบว่าบุคลากรทางการแพทย์ของเอกชนมีแนวโน้มที่จะใช้เวลากับผู้ป่วยต่อคนนานกว่าของภาครัฐ อย่างไรก็ตาม ค่าใช้จ่ายที่สูงนี้เป็นค่าใช้จ่ายส่วนบุคคลของผู้ป่วย ส่งผลให้หลายครัวเรือนประสบปัญหาหายนะค่าใช้จ่ายด้านสุขภาพ (Catastrophic Health Expenditure) ซึ่งคือค่าใช้จ่ายส่วนบริการสุขภาพของครัวเรือนที่ส่งผลกระทบต่อความสามารถในการใช้จ่ายเพื่อการดำรงชีพขั้นพื้นฐาน และค่าใช้จ่ายในส่วนเอกชนนั้นกำลังเพิ่มขึ้นตลอดเวลา ครัวเรือนยากจน 35% ของอินเดียประสบกับปัญหาค่าใช้จ่ายสูงนี้ ซึ่งชี้ให้เห็นถึงภาวะอันตรายของอินเดียในขณะนี้ ด้วยค่าใช้จ่ายส่วนสุขภาพของรัฐบาลเป็นเปอร์เซ็นต์ต่อจีดีพีลดต่ำลงทุกปี และค่าใช้จ่ายสุขภาพส่วนเอกชนที่พุ่งสูงขึ้น ประชาชนที่ยากจนจึงถูกทิ้งไว้กับตัวเลือกทางการแพทย์ที่น้อยลงแบบที่ไม่เคยมีมาก่อน ประกันสุขภาพของเอกชนในประเทศอินเดียพบมากผ่านแผนการประกันสุขภาพของรัฐบาล ข้อมูลจากธนาคารโลกเมื่อปี 2010 ระบุว่าประชากรอินเดีย 25% มีแผนประกันสุขภาพของตนเอง ในขณะที่งานวิจัยของรัฐบาลอินเดียเมื่อปี 2014 พบว่ามีประชากรแค่เพียง 17% เท่านั้นที่ทำประกันสุขภาพ บริการสุขภาพของเอกชนในอินเดียโดยทั่วไปมักให้บริการทางการแพทย์ที่มีคุณภาพที่ดีกว่าแต่ด้วยราคาที่สูงจนไร้เหตุผล ด้วยว่าอินเดียไม่มีหน่วยงานราชการที่ควบคุมหรือองค์กรทางกฎหมายที่เป็นกลางในการกำกับดูแลการ ประพฤติผิดทางการแพทย์ (medical malpractices) ในรัฐราชสถาน บุคลากรทางการแพทย์ 40% ไม่มีวุฒิแพทยศาสตร์บัณฑิต (medical degree) และ 20% ไม่ได้จบชั้นมัธยมศึกษา เมื่อวันที่ 27 พฤษภาคม 2012 รายการสัตยเมว ชยเต (Satyamev Jayate) ของนักแสดงชื่อดังอามีร์ ข่าน (Aamir Khan) ได้ออกอากาศตอน "หรือระบบบริการสุขภาพจะต้องการการรักษา?" ("Does Healthcare Need Healing?") ซึ่งพูดถึงประเด็นค่าใช้จ่ายที่สูงอย่างไร้เหตุผลและการประพฤติผิดทางการแพทย์ของโรงพยาบาลและคลินิกเอกชนในอินเดีย กลุ่มบริษัท นารายันเฮลธ์ (Narayana Health) ผู้ให้บริการสุขภาพเอกชนเจ้าใหญ่ในอินเดียจึงออกโครงการที่จะลดราคาการแพทย์ที่เกี่ยวข้องกับหัวใจลงที่ 800 ดอลล่าร์สหรัฐเพื่อตอบโต้
คาร์ลอส
คาร์ลอส สามารถหมายถึง
ลูทวิช บ็อลทซ์มัน
ลูทวิช เอดูอาร์ท บ็อลทซ์มัน (Ludwig Eduard Boltzmann; 20 กุมภาพันธ์ ค.ศ. 1844 – 5 กันยายน ค.ศ. 1906) เป็นนักฟิสิกส์ชาวออสเตรีย ผู้มีชื่อเสียงจากการเป็นส่วนหนึ่งของการค้นพบด้านกลศาสตร์สถิติและอุณหพลศาสตร์สถิติ เป็นหนึ่งในบรรดานักวิทยาศาสตร์ผู้คิดค้นทฤษฎีอะตอมในยุคที่แบบจำลองวิทยาศาสตร์ด้านอะตอมยังเป็นที่ถกเถียงกันอยู่
งานด้านฟิสิกส์
งานด้านวิทยาศาสตร์ที่สำคัญที่สุดของบ็อลทซ์มันได้แก่ ทฤษฎีจลนศาสตร์ รวมถึงการศึกษาความเร็วของโมเลกุลแก๊สในสมการการกระจายของแมกซ์เวลล์-บ็อลทซ์มัน วิชาสถิติของแมกซ์เวลล์-บ็อลทซ์มันและการกระจายของบ็อลทซ์มันเกี่ยวกับพลังงานยังเป็นพื้นฐานสำคัญของวิชากลศาสตร์สถิติดั้งเดิมอีกด้วย โดยนำไปใช้อธิบายปรากฏการณ์หลายอย่างที่ไม่จำต้องใช้หลักสถิติควอนตัม และทำให้สามารถเข้าใจผลเกี่ยวกับอุณหภูมิได้อย่างลึกซึ้ง
โดยมากแล้วการคิดค้นทางฟิสิกส์ไม่สอดคล้องกับความเชื่อของบ็อลทซ์มันเกี่ยวกับความเป็นจริงของอะตอมและโมเลกุล งานที่สอดคล้องกับเขามาจากแมกซ์เวลล์ในสกอตแลนด์ และกิบส์ในสหรัฐอเมริกา กับนักเคมีจำนวนหนึ่งหลังจากการค้นพบของจอห์น ดาลตัน ในปี ค.ศ. 1808 บ็อลทซ์มันต้องต่อสู้โต้เถียงกับบรรณาธิการนิตยสารด้านฟิสิกส์ในเยอรมนีผู้มีชื่อเสียงเป็นเวลายาวนาน เพราะบรรณาธิการผู้นั้นปฏิเสธผลงานของบ็อลทซ์มันที่อ้างอิงถึงอะตอมกับโมเลกุลในลักษณะอื่นที่ไม่สอดคล้องกับโครงสร้างทางทฤษฎีในยุคนั้น แต่หลังจากบ็อลทซ์มันเสียชีวิตไปไม่กี่ปี ผลการศึกษาสารแขวนลอยของแปแร็งได้ยืนยันตัวเลขของค่าอาโวกาโดรและค่าคงที่บ็อลทซ์มัน ทำให้โลกยอมรับว่าอนุภาคเล็กๆ อย่างอะตอมนั้นมีอยู่จริง ๆ
พลังค์ได้กล่าวไว้ว่า "บุคคลแรกที่ระบุความสัมพันธ์แบบลอการิทึมระหว่างเอนโทรปีกับความน่าจะเป็น คือ เอ็ล. บ็อลทซ์มัน ในทฤษฎีจลนศาสตร์ของแก๊สของเขา" สมการเอนโทรปี S อันโด่งดังนี้คือ
โดยที่ k = 1.3806505(24) × 10−23 JK−1 คือค่าคงที่บ็อลทซ์มัน และ log ในที่นี้เป็นลอการิทึมฐานธรรมชาติ (e) W คือ Wahrscheinlichkeit หรือความถี่การเกิด macrostate หรือกล่าวให้ตรงคือค่าความเป็นไปได้ในการเกิด microstates เมื่อเทียบกับสถานะ macroscopic ของระบบ
สมการบ็อลทซ์มัน
สมการบ็อลทซ์มัน พัฒนาขึ้นเพื่อพยายามอธิบายพลศาสตร์ของแก๊สอุดมคติ
โดยที่ f หมายถึงฟังก์ชันการกระจายตัวของตำแหน่งอนุภาคเดี่ยวกับโมเมนตัม ณ เวลาใดเวลาหนึ่ง (ดูใน การกระจายของแมกซ์เวลล์-บ็อลทซ์มัน) F คือแรงที่กระทำ m คือมวลของอนุภาค t คือเวลา และ v คือความเร็วเฉลี่ยของอนุภาค
149 เมดูซา
149 เมดูซา (Medusa) เป็นดาวเคราะห์น้อยในแถบดาวเคราะห์น้อย
สมอทะเล
สมอทะเล  เป็นพืชในวงศ์ Euphorbiaceae เป็นไม้ยืนต้น ลำต้นเกลี้ยงมียาง ใบรูปรีแคบ มีต่อมเล็กๆ 2 ต่อมที่โคนใบ ดอกช่อ ผลเป็นแบบแคปซูล ผลสุกสีน้ำตาลแกมเทา กระจายพันธุ์ตั้งแต่อินเดีย พม่าไปจนถึงเกาะนิวกินี แต่ไม่พบในฟิลิปปินส์ สีย้อมสกัดจากใบ ใช้ย้อมด้ายให้เป็นสีเหลืองแกมเขียว หรือย้อมหวายเป็นสีดำ ผลอ่อนเป็นพิษใช้เบื่อปลา เปลือกผลมียางกัดผิวหนัง น้ำต้มเปลือกรากเป็นยาระบาย ทำให้อาเจียน
อภัยโทษ
อภัยโทษ (pardon) เป็นคำวินิจฉัยของรัฐบาลให้บุคคลพ้นจากความรับผิดสำหรับอาชญากรรมหรือความผิดตามกฎหมายอื่นตามกล่าวหา เสมือนว่าการกระทำนั้นไม่เคยเกิดขึ้น อภัยโทษสามารถให้ได้ไม่ว่าก่อนหรือหลังการพิพากษาลงโทษสำหรับอาชญากรรมนั้น ขึ้นอยู่กับกฎหมายของเขตอำนาจศาลนั้น ๆ
ในหลายประเทศ มีการให้อภัยโทษเมื่อปัจเจกบุคคลถือว่าได้แสดงตนแล้วว่าได้ "จ่ายหนี้คืนแก่สังคมแล้ว" หรือพิจารณาแล้วว่าสมควรได้รับในทางอื่น บางทีมีการเสนออภัยโทษแก่บุคคลซึ่งถูกพิพากษาลงโทษอย่างไม่ถูกต้องหรือแก่ผู้อ้างว่าตนถูกพิพากษาลงโทษอย่างไม่ถูกต้อง ในบางเขตอำนาจศาล การยอมรับอภัยโทษอาจส่อความว่าเป็นการยอมรับความผิด จึงมีการปฏิเสธข้อเสนอดังกล่าวในบางกรณี ปัจจุบันผู้ถูกพิพากษาลงโทษมักจัดการด้วยการอุทธรณ์มากกว่าอภัยโทษ
ช่างมันเถอะเหงา
"ช่างมันเถอะเหงา" เป็นเพลงจากอัลบั้มของวงบอดี้สแลม จากอัลบั้มชุดที่ 6 dharmajāti (ดัม-มะ-ชา-ติ)
เพลง "ช่างมันเถอะเหงา" ประพันธ์เนื้อร้องและแต่งทำนองโดย ยืนยง โอภากุล หรือแอ๊ด คาราบาว คำร้องเพิ่มเติมโดย อาทิวราห์ คงมาลัย (ตูน บอดี้สแลม) และเรียบเรียงโดย บอดี้สแลม, พูนศักดิ์ จตุระบุล (อ๊อฟ บิ๊กแอส) ร่วมด้วย โก้ เศกพล อุ่นสำราญ (โก้ Mr.Saxman) ที่มาบรรเลงแซ็กโซโฟน
การตอบรับ
เพลง "ช่างมันเถอะเหงา" ติดชาร์ตอันดับ 4 ใน 100 ของชาร์ตหมวดเพลง GMM Gmember Chart Top 100 ประจำวันที่ 29 กันยายน พ.ศ. 2557 และติดชาร์ตอันดับ 4 ใน 5 ของชาร์ตหมวดเพลง GMM Gmember Chart Top 5 ประจำวันที่ 29 กันยายน พ.ศ. 2557 จากเว็บไซต์ Gmember
หัวหน้ารัฐบาล
หัวหน้ารัฐบาล (Head of government) หมายถึงเจ้าหน้าที่ของรัฐผู้มีตำแหน่งอาวุโสสูงสุดหรือรองอาวุโสสูงสุดในฝ่ายบริหารของรัฐเอกราช รัฐสหพันธ์ หรืออาณานิคมปกครองตนเองหนึ่ง ผู้ซึ่งมักเป็นประธานคณะรัฐมนตรี คำว่า "หัวหน้ารัฐบาล" มักใช้แยกกับคำว่า "ประมุขแห่งรัฐ" เช่น ในอนุสัญญากรุงเวียนนาว่าด้วยกฎหมายสนธิสัญญา ข้อ 7 และอนุสัญญาว่าด้วยการป้องกันและลงโทษอาชญากรรมที่กระทำต่อบุคคลที่ได้รับความคุ้มครองระหว่างประเทศ รวมทั้งตัวแทนทางทูต ข้อ 1 และรายการพิธีสารสหประชาชาติ อำนาจของหัวหน้ารัฐบาล และความสัมพันธ์ระหว่างตำแหน่งนั้นกับสถาบันอื่นของรัฐ (เช่น ประมุขแห่งรัฐและสภานิติบัญญัติ) แตกต่างกันได้มากตามแต่ละรัฐ ส่วนใหญ่ขึ้นอยู่กับตัวแบบรัฐธรรมนูญเฉพาะที่เลือก
จักรพรรดิเหลียวต้าวจง
สมเด็จพระจักรพรรดิเหลียวต้าวจง (เย่ว์ลี่หงจี่) (ค.ศ. 1032 - 1101) เป็นพระราชโอรสในจักรพรรดิเหลียวซิ่งจง
เมื่อพระราชบิดาสวรรคตในปี ค.ศ. 1054 (พ.ศ. 1597) องค์ชายเย่ว์ลี่หงจี เสด็จขึ้นครองราชย์แทน ทรงพระนามว่า จักรพรรดิเหลียวต้าวจง ขณะพระชนม์ได้ 22 พรรษา
ในรัชกาลนี้โปรดให้จัดทำพระไตรปิฎกฉบับต้าเหลียว และโปรดให้สร้างพระเจดีย์ 6 ชั้นที่วัดฟู่กง ทรงใช้จ่ายอย่างฟุ่มเฟือยเพื่อการทำนุบำรุงพระพุทธศาสนา
สึมิเระ
สึมิเระ หรือ สึมิอิเระ (摘み入れ) เป็นอาหารประเภทลูกชิ้นที่ทำจากปลา เช่น ปลาอิวาชิ, ปลาอาจิ, ปลาซัมมะ, ปลานกกระจอก หรือเนื้อสัตว์ชนิดอื่น ๆ มักใช้เป็นส่วนผสมในโอเด็งหรืออาหารประเภทหม้อไฟ
"สึมิเระ" และ "สึกูเนะ"
สึมิเระนั้นมีส่วนคล้ายกับสึกูเนะ (つくね) เพราะมีวัตถุดิบเหมือนกัน แต่ข้อแตกต่างคือสึมิเระทำโดยหยิบด้วยปลายนิ้วหรือช้อนแล้วใส่ในน้ำซุป ส่วนสึกูเนะทำขึ้นโดยการขึ้นรูปล่วงหน้า
จักรพรรดิเหลียวต้าวจง
จักรพรรดิเหลียวต้าวจงสวรรคตเมื่อปี ค.ศ. 1101 (พ.ศ. 1644) โดยทรงถูกพระราชโอรสปลงพระชนม์ ขณะพระชนม์ได้ 69 พรรษา จักรพรรดิเหลียวต้าวจงทรงครองราชย์ยาวนานเป็นอันดับ 2 ถึง 47 ปี  โอรสอีกองค์จึงขึ้นครองราชย์เป็นจักรพรรดิเหลียวเทียนจั้วตี้
10321101